Document ID: /roh_data/filtered/fineweb-2-filterrobots_roh.jsonl.gz/4287

En media valitescha la magistraglia grischuna lur cuntentientscha cun ina nota dad in 4.3, quai che n'è tenor il sindicat betg fitg aut. Las pli cuntentas sajan las persunas d'instrucziun sin il stgalim primar.
Memia bleras refurmas
Champs da problems sajan surtut memia bleras refurmas, la mancanza da reputaziun en la publicitad, u er ina auta chargia da lavur.
Cuntents cun l’ultima runda da paja
La magistraglia grischuna gudogna anc adina il pli pauc en cumparegliaziun cun la magistraglia en auters chantuns. Tut en tut è ella tuttina cuntenta cun l’ultima runda da paja. Era han 86% da las magistras e dals magisters grischuns ditg ch’els elegessan anc ina giada questa clamada.